section_heading: Svećenička karijera
paragraph_text: U svojem službovanju mnogi su navodili kako je bio vrijedan, miroljubiv i veliki altruist. Također tvrde da je upravo njegovom zaslugom bila obnovljena župna crkva u Otoku, pokraj Sinja, gdje je tijekom svojeg službovanja istu dao obnoviti, kupio je tri nova zvona, renovirao unutrašnjost te je nabavio za Gospin oltar kip Bezgrešnog Začeća koji je 1925. bio svečano predstavljen i blagoslovljen s dozvolom tadašnjeg splitsko-makarskog biskupa Kvirina Klementa Bonifačića. U svojem je radu uvijek mislio na socijalne probleme župne zajednice, te je u Otoku vodio Hrvatsku seljačku zadrugu.<ref>Fra Anđeo Cvitanović, Životni put mučenika - Fra Ante Cvitanovića: župnika Podsvilajskih sela, Potravlja, Maljkova i Satrića, Zaostrog, 1994., str. 42.